INSCRIPCIONS AL CURS 2019/2020
Formulari inscripcions curs 2019-20 (del 15 al 30 de juny)
Per a qualsevol dubte, envieu un correu a falcons@aligots.cat.
FALCONS és una activitat extraescolar que vol oferir l’aprofundiment en l’esport d’orientació, i per això inclou:
Entrenament físic dimarts tarda cada setmana
Entrenament dijous tarda cada setmana
Entrenament dissabtes matí cada 15 dies (ACTIVITAT PRINCIPAL)
Edats: ESO i Batxillerat (aprox. de 12 a 17 anys).
Espai i horari:
Dissabte matí, cada 15 dies. De 10:00 a 13:00 h (l’horari pot variar segons les necessitats del desplaçament i l’entrenament). Bona part dels entrenaments se celebraran a les rodalies de Girona, molts altres seran a comarques veïnes, o excepcionalment més lluny.
Dimarts tarda, cada setmana. De 17:30 a 18:30 h (FÍSIC-O)
Dijous tarda, cada setmana. De 19:00 a 20:30 h (LEGO).
Quota esportiva: 22€ mensuals que inclouen entrenaments de dijous i dissabte (descomptes per a germans: -6€ per al 2on germà i -12€ per al 3er germà). Els Falcons que vulguin fer els entrenaments de dimarts (FÍSIC-O) disposen d’una quota reduïda de 8€ mensuals.
Objectius general:
Facilitar als i a les adolescents un espai de tecnificació ajustat a la seva edat i necessitats.
Fer acompanyament dels i de les adolescents en la pràctica de l’orientació esportiva, en la competició i en el seu recorregut per les diferents categories.
Equip: Roger Fonseca (coordinador) i Eloi Martí.
Falcons representa un pas més en la tecnificació dels nois i noies. Si l’aposta de l’Escoleta és pel joc d’orientació i la incorporació de conceptes i pràctiques bàsiques, a Falcons es treballà per transmetre tècniques específiques orientades a la millora de la pràctica i la competició.
En el cas de Falcons la participació a curses d’orientació no és obligada, però sí altament recomanable per tractar-se de l’espai idoni en el qual portar a la pràctica tots els aprenentatges.
El calendari de Falcons variarà puntualment en el cas que sorgeixin activitats complementàries a les que es consideri oportú participar: curses d’orientació, entrenaments oficials, stage, altres activitats d’orientació (rogaine, BTT-O,…) altres activitats a muntanya (curses de muntanya, trekking…).
A Falcons, i degut als desplaçaments i al reduït equip tècnic, caldrà cada dia la col·laboració de pares i mares per facilitar els desplaçaments i fins i tot la seguretat a l’entrenament. Es facilitarà la coordinació entre pares i mares per tal de fer-ho rotatiu, i més fàcil i factible.
Falcons aposta per la pràctica de l’orientació esportiva, l’acompanyament a cursa, l’anàlisi previ i posterior de cursa, l’assessorament físic, la participació a altres activitats complementàries (stage, BTT-O, cursa de muntanya…), el treball del grup i el foment dels valors, etc.
Tió-O Entrenament i Assemblea anual – diumenge 10 de febrer 🗓